Adobe Premiere Pro

**Adobe Premiere Pro** Adobek garatutako bideo ediziorako software bat da, Adobe Creative Cloud suitearen parte gisa banatua. Batez ere bideo profesionalen ediziora bideratuta, programak efektu bereziak eta efektu bisualak sortzeko tresna multzo aurreratu bat eskaintzen du. Bere bertsio eratorria, **Adobe Premiere Elements**, kontsumitzaileen merkatura bideratuta dago eta interfaze irisgarriagoa du.

Adobe Premiere Pro Adobe Premiere ordezkatu zuen 2003an, bere kodea osorik berridatzi ondoren. Bertsio berriak funtzionalitate aurreratuagoak gehitu zituen, eta erreferente gisa finkatu zen ikus-entzunezko edizio profesionalaren industrian.

## Ezaugarriak 
thumb|179x179px|Logoa|ezkerrera
Pertsonalizatu daitekeen interfaze bat du, lehenespenez edizioaren etapekin bat datozen lan-espazioetan antolatua: muntaia, edizioa, kolorea, efektuak, audioa eta tituluak.

Hainbat sekuentziarekin (denbora-lerroak) lan egiteko aukera ematen du, eta, gainera, sekuentzia horiek hierarkizatuak izan daitezke, batzuk besteen barruan. Baliabideez gain, denbora-lerroek elementu berezi batzuk onartzen dituzte, hala nola doikuntza-geruzak (Photoshop-en kontzeptu bera), izenburuak, After Effects-en konposizioak eta funtsezko grafikoak.

Efektuen liburutegia dauka, *pluginak* instalatuz zabaldu daitekeena. Efektuen propietateak gako-fotogramen sistema baten bidez animatu daitezke. Efektua aplikatu nahi den eremuan maskarak sortzeko aukera ematen du, eta erabilgarria da binetak sortzeko, kolorea zuzentzeko eta abarrerako.

Zehaztapen teknikoei dagokienez, onartzen den gehienezko bereizmena 16k X 10k 32 bit da kanal bakoitzeko, bai RGB eta bai YUV unitateetan. Mercury Playback Engine motorraren bidez, GPUa (bateragarria bada) aurrebista eta errendatzea sustatzeko erabil daiteke.

Edozein eduki-sortzailerentzako bideoak ekoizteko tresnarik onenetako bat.

## Integrazioa 
Premiere Adobe inguruko beste programa batzuekin integratuta dago. *Dynamic Link* bidez, familiako aplikazioek esportatzen dituzten formatu gehienak Premiere onartzen dira. After Effects-en kasuan, haren konposizioak errendatu gabe inportatu daitezke, eta konposizio horretan egindako aldaketak berehala islatzen dira Premiere delakoan. 2017ko apiriletik aurrera, Grafiko Bizidunen Txantiloiak aukera gehitu da, After Effects-en konposizioak erabiltzeko eta Premiere bidez haien propietate batzuk aldatzeko aukera ematen duen sistema, After Effects ireki edo instalatuta eduki beharrik gabe. Konposizio horiek aldez aurretik prestatu eta .*mogrt* formatuan esportatu behar dira.

*Creative Cloud* hodei zerbitzuaren bidez, aktiboak gorde daitezke eta beste leku batean dauden Adobeko proiektu, ekipoetako kide eta aplikazioen artean partekatu, baita programaren konfigurazioa, estatistikak eta errendimendua sinkronizatu ere.

Premiere aukerak beste edizio-programa batzuetatik inportatzeko aukera ematen du, hala nola Davinci Resolve, Final *Cut Pro*, Avid edo Sony Vegas programetatik.

## Lanbide-erabilera 
Premiere erabiltzearen lehen aitzindarietako bat BBC izan zen; 2007an, bere transmisioen postprodukziorako erabiltzen hasi zen.

Material ezagunak editatzeko erabili izan da, hala nola Maddona's Confession Tour (2006), David Fincherren *Gone Girl* (2014), Tim Millerren *Deadpool* (2016) eta Hail, Caesar! (2016) ethan Coen eta Joel Coen.Deadpoolen zuzendariaren hitzez, Tim Miller:

## Erreferentziak 
## Kanpo estekak 
* Adobe-ren webguneko erabiltzailearen gida
* Funtzio berriak
* Foroa
* Azken bertsiorako baldintzak